મુંબઇ: સોશિયલ મીડિયા દ્વારા રાતોરાત સ્ટાર બની ચૂકેલા ‘ડાન્સિંગ અંકલ’ની ચર્ચા આજકાલ ચારે બાજુ સાંભળવા મળે છે. પોતાના લાજવાબ ગોવિંદા સ્ટાઇલ ડાન્સિંગથી તેમણે દેશવાસીઓને દીવાના બનાવી દીધા છે. અહીં મધ્યપ્રદેશના મુખ્યપ્રધાન શિવરાજસિંહ ચૌહાણે પણ તેમના વખાણ કર્યાં છે. તો બીજી તરફ રવિના ટંડન, અર્જુન કપૂર, દિવ્યા દત્તા અને ખુદ ગોવિંદા જેવા સ્ટાર તેમનાં દિલ ખોલીને વખાણ કરતાં જોવા મળ્યાં.